पाएं अपने शहर की ताज़ा ख़बरें और फ्री ई-पेपरडाउनलोड करें
अनुमंडलीय अस्पताल में 45 वर्षीय महिला की संदिग्ध हालत में गुरुवार की सुबह मौत हो गई। मृतक राजगीर थाना क्षेत्र के अशोकनगर निवासी नरेश साव की 45 वर्षीय पत्नी सुषमा देवी है। मृतका के पति ने बताया कि दो दिन पूर्व सांस लेने में तकलीफ के कारण पत्नी को अनुमंडलीय अस्पताल में इलाज के लिए भर्ती कराया था। एंटीजन जांच में रिपोर्ट निगेटिव आयी। डाक्टरों ने बेहतर इलाज के लिए विम्स रेफर कर दिया। लेकिन कोरोना रिपोर्ट निगेटिव रहने के कारण वहां भर्ती नही लिया गया। अंततः वह थक हारकर वापस राजगीर अनुमंडलीय अस्पताल ले आये। कुछ देर बाद तबीयत ज्यादा खराब हो गयी। सांस लेने में दिक्कत हो रही थी। ऑक्सीजन भी नहीं दिया जा रहा था। सुबह 3 बजे मौत हो गई। उसके बाद डॉक्टर आये और शव को प्लास्टिक में लपेटकर श्मशान घाट ले जाकर दाह संस्कार कर देने की बात कही। सरकारी एंबुलेंस भी नहीं दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn